INFOKIRJE - Hangon kuvataiteilijat 1/2025

Hei

Tässä on vuoden 2025 ensimmäinen infokirje. Printtaa ja laita vaikka jääkaapin ovelle, tulee paljon kivaa ja tärkeätä tietoa!

Meidän talvinäyttely "Love" on aivan kohta. Maksa näyttelymaksu 30€ kuvataiteilijoiden tilille (FI62 4055 8444 0824 43) viitteellä Love 25. Tuo työsi Hangon Taidegalleriaan ke 12.2.2025 klo 10-12. Jos et silloin itse pääse tuomaan, niin pydä kaveriasi. Voit tuoda 3 työtä, kaksi jos ovat kooltaan yli 1m. Katso kotisivuilta mitä vaaditaan ripustukseen. Avajaiset on to 13.2. klo 16.30-18.00. Kaikki mukaan! Näyttely puretaan 4.3.2025 klo 18.00. Varaa itsellesi valvontavuoro tai maksa 50€, jos et halua tai et pääse valvomaan.

Seuraava juttu on yhteistyö kirjaston kanssa. Pääsemme mukaan töillä, jotka kuvaa aikaa Hangossa talvisodan, sulun ja jatkosodan aikana kuvattuna Karin Collinsin kirjoissa. Edellisessä infokirjeessä kirjoista oli tietoa. Taideteokset, 2 per henkilö, viedään kirjastoon viikolla 12, 17-20.3.2025. Torstaina 20.3. viimeistään klo 13.00. Kirjoita jotain mitä ajattelit kun loit työsi. Työryhmä mihin kuuluu kirjastonjohtaja Milla Kuronen, yhdistyksen varapuheenjohtaja Kerstin Berglund ja kirjailija Karin Collins valitsevat työt, jotka sitten ovat esillä näyttelyssä kaupungintalolla Hangon kirjallisuuspäivillä 22-23.3.2025.

HangArt on tänä vuonna 26-28.6.2025. On kivaa olla mukana, mutta myös raskasta tehdä sitä yksin. Voi osallistua ryhmänä, ole kuulolla koska Hangon kulttuuritoimisto ilmoittaa kohta miten tähän ilmoittaudutaan.

15.3.2025 klo 14 Strandenissa on yhdistyksen vuosikokous missä hyväksytään esim. vuoden talousarvio ja vuosisuunnitelma. Yhdistys tarjoaa kahvia ja voileipiä, tule mukaan keskustelemaan ja vaikuttamaan. Myös jotain ohjelmaa on tarjolla.

Ja yhdistyksen kesänäyttely on "Kesänäyttely 4-31.8.2025" Hangon Taidegalleriassa.

Yhdistyksen hallitus tekee työtä sen eteen että saisimme omat tilat. Saa nähdä miten tässä asiassa käy.

Hyvää jatkoa uudelle vuodelle,

hallituksen puolesta

Krisse Sulonen

Puh.joht